Ο **Κώστας Μπακογιάννης** (Αθήνα, 16 Μαρτίου 1978) είναι Έλληνας πολιτικός και τέως δήμαρχος Αθηναίων (2019-23). Μετα τις εκλογές του 2023 είναι επικεφαλής της αντιπολίτευσης στο συμβούλιο του Δήμου Αθηναίων. Προηγουμένως, είχε υπηρετήσει ως περιφερειάρχης Στερεάς Ελλάδας (2014-19) και δήμαρχος Καρπενησίου (2011-14).

Βιογραφία
---------

Ο Κώστας Μπακογιάννης γεννήθηκε στις 16 Μαρτίου του 1978 στην Αθήνα. Είναι γιος του δημοσιογράφου και πολιτικού Παύλου Μπακογιάννη και της υπουργού και βουλευτού της Νέας Δημοκρατίας, Ντόρας Μπακογιάννη. Είναι επίσης εγγονός του πρώην πρωθυπουργού, Κωνσταντίνου Μητσοτάκη και ανιψιός του Κυριάκου Μητσοτάκη, εν ενεργεία πρωθυπουργού. Ο πατέρας του, Παύλος, δολοφονήθηκε στις 26 Σεπτεμβρίου του 1989 από την τρομοκρατική οργάνωση "17 Νοέμβρη". 

Έχει σπουδάσει Ιστορία και Διεθνείς Σχέσεις το 2000 στο Πανεπιστήμιο Μπράουν στο Ρόουντ Άιλαντ των Ηνωμένων Πολιτειών Αμερικής και ολοκλήρωσε τις μεταπτυχιακές του σπουδές στη Δημόσια Διοίκηση και τις Πολιτικές Επιστήμες το 2004 στη σχολή Τζον Φιτζέραλντ Κέννεντυ του Πανεπιστημίου του Χάρβαρντ. 

Υπηρέτησε στις Ειδικές Δυνάμεις του Ελληνικού Στρατού ως καταδρομέας-αλεξιπτωτιστής.

Διετέλεσε δήμαρχος Καρπενησίου (2011–2014) καθώς και περιφερειάρχης Στερεάς Ελλάδας (2014–2019). 

Παράλληλα, είναι αντιπρόεδρος της Ελληνικής Εταιρίας Τοπικής Ανάπτυξης και Αυτοδιοίκησης, μέλος του European Council on Foreign Relations ενώ συμμετέχει στο συμβούλιο προσωπικοτήτων του Ελληνικού Δικτύου Λύσεων για τη Βιώσιμη Ανάπτυξη των Ηνωμένων Εθνών.

Επαγγελματική καριέρα
---------------------

Έχει εργαστεί ως στέλεχος σε Διεθνείς Οργανισμούς, όπως το Ευρωπαϊκό Κοινοβούλιο στις Βρυξέλλες (2000-2001) και η Παγκόσμια Τράπεζα στο Κοσσυφοπέδιο (2005–2006), ενώ διετέλεσε ειδικός συνεργάτης στο υπουργείο Εξωτερικών επί υπουργίας Ντόρας Μπακογιάννη (2006–2008).

Στον ιδιωτικό τομέα εργάστηκε ως σύμβουλος επιχειρήσεων στην Boston Consulting Group (2004-2005), αλλά και ως διευθυντικό στέλεχος και εταίρος σε ιδιωτική εταιρία Επενδυτικών Σχέσεων και Εταιρικής Επικοινωνίας στην Αθήνα (2008–2010).[3]

Δήμαρχος Καρπενησίου
--------------------

Τον Αύγουστο του 2010, ο Κώστας Μπακογιάννης ανακοίνωσε ότι θα είναι ανεξάρτητος υποψήφιος Δήμαρχος στο Δήμο Καρπενησίου στην Ευρυτανία, τόπο καταγωγής του πατέρα του. Στις αυτοδιοικητικές εκλογές της 7ης Νοεμβρίου 2010, ο Κώστας Μπακογιάννης εκλέγεται Δήμαρχος Καρπενησίου από τον α΄ γύρο με ποσοστό 54,3%.

Κατέστησε το Καρπενήσι τον πρώτο Δήμο σε απορροφητικότητα Ευρωπαϊκών Κονδυλίων αναλογικά με τον πληθυσμό του 

Ως Δήμαρχος Καρπενησίου υλοποίησε το έργο της ανάπλασης του εμπορικού κέντρου  (2011–2014), το οποίο βραβεύτηκε στον Διεθνή Αρχιτεκτονικό Διαγωνισμό «UIA Friendly and Inclusive Spaces Awards – Φιλικοί και Ανοιχτοί Χώροι σε όλους»

Περιφερειάρχης Στερεάς Ελλάδας
------------------------------

Στις αρχές του 2014, έχοντας ολοκληρώσει τη θητεία του στο Δήμο Καρπενησίου, ο Κώστας Μπακογιάννης ανακοίνωσε ότι θα είναι υποψήφιος Περιφερειάρχης στην Περιφέρεια Στερεάς Ελλάδας. Στις 25 Μαΐου 2014 ο Κώστας Μπακογιάννης αναδείχθηκε νικητής των αυτοδιοικητικών εκλογών με ποσοστό 56,06%, με τον υποψήφιο του ΣΥΡΙΖΑ, Ευάγγελο Αποστόλου δεύτερο.

Ίδρυσε τα Κέντρα Υποστήριξης Επιχειρήσεων που στηρίζουν την επιχειρηματική δραστηριότητα στη Στερεά Ελλάδα. Ξεκίνησε το αναπτυξιακό έργο της εγκατάστασης δικτύων διανομής φυσικού αερίου στα μεγάλα αστικά κέντρα της Περιφέρειας Στερεάς Ελλάδας. Ως περιφερειάρχης ξεκίνησε τη λειτουργία του προγράμματος «Γέφυρα», για τη παροχή υλικής και οικονομικής βοήθειας σε ευαίσθητες κοινωνικές ομάδες του πληθυσμού. Θέσπισε το πρώτο περιφερειακό Film Office για την προσέλκυση εγχώριων και διεθνών παραγωγών .

Δήμαρχος Αθηναίων
-----------------

Στις 5 Νοεμβρίου 2018 ανακοίνωσε την υποψηφιότητά του για τις αυτοδιοικητικές εκλογές του 2019 στην Αθήνα με τον συνδυασμό του «Αθήνα ψηλά».

Στη συνέχεια, η υποψηφιότητά του υποστηρίχθηκε από τη Νέα Δημοκρατία και το Ποτάμι.

Στον πρώτο γύρο των εκλογών (26 Μαΐου 2019) έλαβε ποσοστό 42,65%, 88.916 ψήφους και 21 έδρες με συμμετοχή του 58,96% των εγγεγραμμένων ψηφοφόρων, ενώ και στον δεύτερο γύρο (2 Ιουνίου 2019) αναδείχθηκε νικητής έναντι του αντιπάλου του, Νάσου Ηλιόπουλου, με ποσοστό 65,25% και 96.660 ψήφους με συμμετοχή 44,83% των εγγεγραμμένων ψηφοφόρων και είχε αναλάβει τα καθήκοντά του από την 1η Σεπτεμβρίου 2019 εως τις 31 Δεκεμβρίου 2023.

### Υποδομές

Κατά το έτος 2023, ο Δήμος Αθηναίων υπερδιπλασίασε το επενδυτικό του πρόγραμμα, κυρίως για έργα υποδομών. Έργα των επενδύσεων υποδομών, αφορούν στην ανάπλαση πεζοδρομίων, ανάπλαση αθλητικών εγκαταστάσεων και παιδικών χαρών.

#### Μεγάλος Περίπατος

Τον Μάιο του 2020 ξεκίνησε το έργο "Μεγάλος Περίπατος της Αθήνας" με στόχο την επέκταση πεζοδρομίων σε οδικούς άξονες του κέντρου της Αθήνας, την απαγόρευση κυκλοφορίας οχημάτων σε άλλους όπως η Λεωφόρος Βασιλίσσης Όλγας, και τη δημιουργία χώρων πρασίνου κατά μήκος των αξόνων αυτών. Ο Δήμαρχος δέχθηκε έντονη κριτική για προχειρότητα στον σχεδιασμό, προμήθεια υπερ-κοστολογημένου αστικού εξοπλισμού και αδιαφανή διαγωνισμό. Τον Ιούνιο του 2020 ο πρόεδρος της δημοτικής παράταξης Ελληνική Αυγή για την Αθήνα Ηλίας Κασιδιάρης του υπέβαλε μήνυση για απάτη και απιστία σχετικά με τον μεγάλο περίπατο. H υπόθεση τελικά αρχειοθετήθηκε από την εισαγγελεία. O Δήμαρχος, δήλωσε για σημεία του έργου πώς "βγήκε και δεν βγήκε" ωστόσο οι εργασίες της πρώτης φάσης, κατά τον Ιούλιο του 2022, συνεχίζουν, ωστόσο να βρίσκονται σε εξέλιξη, και οι κατασκευές να γίνονται μόνιμες. Η πρώτη φάση του έργου κόστισε 2 εκατομμύρια ευρώ. Τον Αύγουστο του 2022 παραδόθηκε η πρώτη μόνιμη ανάπλαση, της Πλατείας Συντάγματος ενώ συνεχίζεται η ανάπλαση μικρού τμήματος της οδού Πανεπιστημίου. Από τον Φεβρουάριο 2023 ξεκίνησε η τελική ανάπλαση της λεωφόρου Βασιλίσσης Όλγας.

#### Διπλή ανάπλαση

Τον Ιούλιο του 2022 οριστικοποιήθηκε το έργο της «Διπλής Ανάπλασης» που αφορά στην κατασκευή νέου γηπέδου για τον Παναθηναϊκό στην περιοχή του Βοτανικού και την ανάπλαση της περιοχής του τρέχοντος γηπέδου της ομάδας Απόστολος Νικολαΐδης, με αρχικό εκτιμώμενο χρόνο παράδοσης το 2025, που το 2023 μετατέθηκε για το 2026, κατά την έναρξη των εργασιών στο χώρο του γηπέδου. Η παρέμβαση αφορά περίπου 93 στρέμματα, και θα χρηματοδοτηθεί από το Ταμείο Ανάκαμψης. 

### Ενεργειακή εξοικονόμηση

Κατά το έτος 2022, και με αφορμή την Εισβολή της Ρωσίας στην Ουκρανία το Υπουργείο Οικονομικών εξέδωσε οδηγία για 10% εξοικονόμηση ενέργειας σε σχέση με το 2022. Ο Κώστας Μπακογιάννης ανακοίνωσε ότι η εξοικονόμηση θα επιτευχθεί μέσω τοποθέτησης 42.000 λαμπτήρων LED με στόχο πέρα από την ενεργειακή εξοικονόμηση, τη βελτίωση της ποιότητας του φωτισμού και τη μείωση των δημοτικών τελών. Σύμφωνα με τον ίδιο πρόκειται για το δεύτερο μεγαλύτερο σε εξέλιξη έργο του Δήμου Αθηναίων μετά τη Διπλή Ανάπλαση.

### Καθαριότητα

Από το Σεπτέμβριο του 2019 με πρωτοβουλία του Δημάρχου Αθηναίων Κώστα Μπακογιάννη ξεκίνησε η αναβάθμιση του εξοπλισμού και η εντατικοποίηση των δράσεων καθαρισμού στην πόλη της Αθήνας. Πριν το τέλος του 2019 οι εργαζόμενοι της Διεύθυνσης Καθαριότητας εφοδιάστηκαν με νέες στολές και εξοπλισμό. Κατά τη διάρκεια του 2020 ο Δήμος Αθηναίων εφοδιάστηκε με 35 καινούρια πλυστικά οχήματα, 10 νέες υδροφόρες για καθαριότητα-απολύμανση και 900 καινούργιους κάδους απορριμμάτων. Το 2021 έγινε προμήθεια 37 νέων ηλεκτρικών σκουπών τελευταίας τεχνολογίας και 250 σύγχρονων χειραμαξιδίων οδοκαθαρισμού. Επιπλέον το 2022 τοποθετήθηκαν 2.200 νέοι μεταλλικοί κάδοι απορριμμάτων σε όλες τις Δημοτικές Κοινότητες της Αθήνας.

### Κοινωνικές υπηρεσίες

Κατά τη δημαρχεία του Κώστα Μπακογιάννη λειτούργησε στον δήμο Αθηναίων το *Κέντρο Δημοτικών Ιατρείων* καθώς και τρία νέα δημοτικά Ιατρεία, το *Κέντρο για την Καταπολέμηση της Έμφυλης Βίας και των Πολλαπλών Διακρίσεων*, και το *Κέντρο Ένταξης Μεταναστών*.

Στην ίδια θητεία ξεκίνησε την λειτουργία του το Πολυδύναμο Κέντρο Αστέγων του δήμου Αθηναίων που διευθύνεται από το Κέντρο Υποδοχής και Αλληλεγγύης Δήμου Αθηναίων (ΚΥΑΔΑ). Λειτουργεί ως υπνωτήριο, ξενώνας φιλοξενίας και κέντρο ημέρας. Παράλληλα το 2021 ξεκίνησαν τη δράση τους Μονάδες Εποπετευόμενης Χρήσης Ναρκωτικών σε συνεργασία με τον ΟΚΑΝΑ με στόχο την αποτελεσματική διαχείριση και αντιμετώπιση της χρήσης ναρκωτικών ουσιών. Από τον Απρίλιο του 2020 ο Δήμος Αθηναίων λειτουργεί τον ξενώνα για άστεγους χρήστες «Ιονίς», όπου φιλοξενούνται σε ξεχωριστά δωμάτια 75 χρήστες.

### Αυτοδιοικητικές εκλογές 2023

Ο Κώστας Μπακογιάννης διεκδίκησε και δεύτερη θητεία στον δήμο Αθηναίων, κατά τις αυτοδιοικητικές εκλογές του 2023, με την επίσημη στήριξη της Νέας Δημοκρατίας. Στον α' γύρο των εκλογών στις 8 Οκτωβρίου, ο συνδυασμός του ήρθε πρώτος με ποσοστό 41,35%, με δεύτερο τον συνδυασμό *Αθήνα ΤΩΡΑ* του Χάρη Δούκα, που υποστηρίχθηκε από το ΠΑΣΟΚ - Κίνημα Αλλαγής και έλαβε ποσοστό 14,20%.

Στις 15 Οκτωβρίου, στον β' γύρο των εκλογών, ο Μπακογιάννης έχασε την δημαρχία λαμβάνοντας το 44,02% των ψήφων, έναντι ποσοστού 55,98% του Δούκα και εξελέγη δήμαρχος Αθηναίων, έχοντας τη στήριξη και του Κώστα Ζαχαριάδη, υποψηφίου που υποστηρίχθηκε από τον ΣΥ.ΡΙΖ.Α. - Π.Σ..

Από τη 1η Ιανουαρίου 2024 είναι επικεφαλής της μείζονος αντιπολίτευσης και δημοτικός σύμβουλος στο Δήμο Αθηναίων.

Παραπομπές
----------

1. ↑  Παπαδημητρίου, Λένα (2014-12-29). «Κώστας Μπακογιάννης: Θέλω να είμαι ο πατέρας του Παύλου, όχι ο γιος του Παύλου». .
2. ↑  «Ο Κώστας Μπακογιάννης υποψήφιος δήμαρχος Καρπενησίου». *Πρώτο Θέμα*. 22 Αυγούστου 2010. Ανακτήθηκε στις 4 Απριλίου 2015.
3. ↑  «Υπουργείο Εσωτερικών Περιφερειακές - Δημοτικές Εκλογές 2010». 7 Νοεμβρίου 2010. Αρχειοθετήθηκε από το πρωτότυπο στις 20 Ιουλίου 2017. Ανακτήθηκε στις 3 Ιουλίου 2015.
4. ↑  Κέζα, Λώρη (21 Μαρτίου 2013). ««Δεν πρέπει να μας απασχολεί μόνο ό,τι προστάζει η Τρόικα»». .
5. ↑  Λιάλιος, Γιώργος (22 Ιανουαρίου 2016). «Θερμαινόμενα πεζοδρόμια στο Καρπενήσι». .
6. ↑  «Winners of the 2017 Edition of the "UIA Friendly and Inclusive Spaces Awards"». 31 Μαΐου 2017. Αρχειοθετήθηκε από το πρωτότυπο στις 15 Φεβρουαρίου 2018.
7. ↑  «Ο Κώστας Μπακογιάννης υποψήφιος Περιφερειάρχης Στερεάς». 5 Φεβρουαρίου 2014. Ανακτήθηκε στις 20 Ιουλίου 2015.
8. ↑  «Αποτελέσματα Δημοτικών και Περιφερειακών Εκλογών 2014». 31 Μαΐου 2014. Ανακτήθηκε στις 20 Ιουλίου 2015.
9. ↑  «Κώστας Μπακογιάννης: Εξασφαλίστηκαν 46 εκατ. ευρώ για το Νοσοκομείο Χαλκίδας». .
10. ↑  «Περιφέρεια Στερεάς Ελλάδας: Συνεργασία Film Office και Hellenic Film Office για την πρώτη κινηματογραφική παραγωγή». 2017-07-04. Αρχειοθετήθηκε από το πρωτότυπο στις 2017-12-05. .
11. ↑  Ελένη, Κωνσταντάτου (5 Νοεμβρίου 2018). «Ο Κώστας Μπακογιάννης ανακοίνωσε την υποψηφιότητά του για τον δήμο της Αθήνας». *Το Βήμα Online*. Ανακτήθηκε στις 3 Ιουνίου 2019.
12. ↑  «Πηγές ΝΔ: Ο Κώστας Μπακογιάννης θα είναι πολύ επιτυχημένος δήμαρχος Αθηναίων». *iefimerida.gr*. 5 Νοεμβρίου 2018. Ανακτήθηκε στις 3 Ιουνίου 2019.
13. ↑  «Το Ποτάμι στηρίζει Κώστα Μπακογιάννη για τον δήμο Αθηναίων». *Protagon.gr*. Ανακτήθηκε στις 9 Ιουνίου 2019.
14. ↑  «Δήμος Αθηναίων | Δημοτικές εκλογές – Μάιος 2019». *ekloges.ypes.gr*. Ανακτήθηκε στις 3 Ιουνίου 2019.
15. ↑  «Η Moody's αναβάθμισε την οικονομική προοπτική της Αθήνας-Ψήφος εμπιστοσύνης από τον οίκο αξιολόγησης στον δήμο Αθηναίων». *Newsbeast*. 27 Μαρτίου 2023. Ανακτήθηκε στις 30 Μαρτίου 2023.
16. ↑  «Πεζοδρόμια που αντιστοιχούν σε έκταση όσο 11 Ολυμπιακά Στάδια έφτιαξε από την αρχή μέσα σε 3 χρόνια ο Δήμος Αθηναίων». Δήμος Αθηναίων. 20 Μαρτίου 2023.
17. ↑  «Μπακογιάννης: «Βελτιώνουμε τις αθλητικές υποδομές της Αθήνας» - Αναβαθμίστηκε το κλειστό «Παναγιώτης Γκάζγκας» στο Μετς». *NewsIT*. 30 Μαρτίου 2023. Ανακτήθηκε στις 30 Μαρτίου 2023.
18. ↑  «Δήμος Αθηναίων: Παραδίδονται 19 πλήρως ανακατασκευασμένες παιδικές χαρές (φωτογραφίες)». *www.kathimerini.gr*. Ανακτήθηκε στις 30 Μαρτίου 2023.
19. ↑  «O Μεγάλος Περίπατος της Αθήνας: Μία από τις μεγαλύτερες αστικές παρεμβάσεις στην ιστορία της πρωτεύουσας ξεκινά - Κώστας Μπακογιάννης: Είναι μια αλλαγή που έρχεται για όλους και μας χρειάζεται όλους για να γίνει». *Δήμος Αθηναίων*. Δήμος Αθηναίων. 11 Μαΐου 2020.
20. ↑
21. ↑
22. ↑
23. ↑
24. ↑  «Μήνυση Κασιδιάρη σε Μπακογιάννη για απάτη και απιστία». *aftodioikisi.gr*. Αρχειοθετήθηκε από το πρωτότυπο στις 28 Οκτωβρίου 2020.
25. ↑  «Στο αρχείο η μήνυση Κασιδιάρη σε Μπακογιάννη». *dimosio.gr*. 21 Ιουνίου 2021. Ανακτήθηκε στις 29 Αυγούστου 2022.
26. ↑
27. ↑
28. ↑
29. ↑  «Έτσι είναι η νέα Πλατεία Συντάγματος, μετά το «λίφτινγκ»». *in.gr*. 5 Αυγούστου 2022. Ανακτήθηκε στις 29 Αυγούστου 2022.
30. ↑  «Πανεπιστημίου: Ξεκινούν αύριο τα έργα ανάπλασης, τι πρέπει να γνωρίζουν πεζοί, οδηγοί και επιβάτες ΜΜΜ». *ProtoThema*. 27 Νοεμβρίου 2021. Ανακτήθηκε στις 4 Ιουλίου 2022.
31. ↑  «Δήμος Αθηναίων: Ξεκινούν οι εργασίες για την ανάπλαση της λεωφόρου Βασ. Όλγας». *CNN.gr*. 21 Φεβρουαρίου 2023. Ανακτήθηκε στις 6 Μαρτίου 2023.
32. ↑  «Γήπεδο Παναθηναϊκού: Ξεκινούν αύριο οι πρόδρομες εργασίες στον Βοτανικό». Ανακτήθηκε στις 21 Απριλίου 2023.
33. ↑  «Διπλή Ανάπλαση: Στο Ταμείο Ανάκαμψης τα έργα στον Βοτανικό». *www.kathimerini.gr*. Ανακτήθηκε στις 29 Αυγούστου 2022.
34. ↑  «Οδηγία σε δήμους για 10% εξοικονόμηση ενέργειας – Οι περιορισμοί». *Το Βήμα Online*. 6 Σεπτεμβρίου 2022. Ανακτήθηκε στις 19 Σεπτεμβρίου 2022.
35. ↑  «Μπακογιάννης: Δεν υπάρχει περίπτωση ο δήμος Αθηναίων να αυξήσει τα δημοτικά τέλη ούτε να σβήσει τα φώτα». *Newsbeast*. 1 Σεπτεμβρίου 2022. Ανακτήθηκε στις 19 Σεπτεμβρίου 2022.
36. ↑  «Κ. Μπακογιάννης: «Ποδαρικό» στο αμαξοστάσιο της καθαριότητας». *www.naftemporiki.gr*. 9 Φεβρουαρίου 2019. Ανακτήθηκε στις 10 Οκτωβρίου 2022.
37. ↑  «Δήμος Αθηναίων: Νέες στολές και εξοπλισμός για 2.600 εργαζόμενους». *ΕΘΝΟΣ*. 1 Ιανουαρίου 1980. Ανακτήθηκε στις 10 Οκτωβρίου 2022.
38. ↑  «Δήμος Αθηναίων: Εξασφάλισε 35 καινούρια πλυστικά οχήματα και 10 νέες υδροφόρες για καθαριότητα-απολύμανση [εικόνες]». *iefimerida.gr*. 19 Μαρτίου 2020. Ανακτήθηκε στις 10 Οκτωβρίου 2022.
39. ↑  «Δήμος Αθηναίων: 37 νέες ηλεκτρικές σκούπες τελευταίας τεχνολογίας σαρώνουν τις γειτονιές». *www.naftemporiki.gr*. 29 Ιουνίου 2021. Αρχειοθετήθηκε από το πρωτότυπο στις 10 Οκτωβρίου 2022. Ανακτήθηκε στις 10 Οκτωβρίου 2022.
40. ↑  Πολυχρονόπουλος, Σπύρος. «Δήμος Αθηναίων: Τοποθετούνται 2.200 νέοι μεταλλικοί κάδοι απορριμμάτων». *www.reporter.gr*. Ανακτήθηκε στις 10 Οκτωβρίου 2022.
41. ↑  «Κέντρο Αστέγων – Κέντρο Υποδοχής και Αλληλεγγύης Δήμου Αθηναίων». Ανακτήθηκε στις 9 Ιανουαρίου 2023.
42. ↑  Γεωργιοπούλου, Τάνια. «Ξενώνας για άστεγους χρήστες ουσιών». *www.kathimerini.gr*. Ανακτήθηκε στις 9 Ιανουαρίου 2023.
43. ↑  «Αυτά είναι τα οριστικά αποτελέσματα του Α' γύρου των αυτοδιοικητικών εκλογών στην Αθήνα – Στο 41,35% ο Μπακογιάννης». *ΤΑ ΝΕΑ*. 9 Οκτωβρίου 2023.
44. ↑  «Χάρης Δούκας: Ποιος είναι ο νέος δήμαρχος της Αθήνας». *ΤΑ ΝΕΑ*. 15 Οκτωβρίου 2023.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δήμαρχοι Αθηναίων |
| --- |
|  |
| 19ος αιώνας | 
* Ανάργυρος Πετράκης
* Άγγελος Γέροντας1
* Δημήτριος Καλλιφρονάς
* Δημήτριος Μισαραλιώτης1
* Σπυρίδων Μπενιζέλος
* Νικόλαος Ζαχαρίτσας
* Ιωάννης Κόνιαρης
* Κωνσταντίνος Γαλάτης
* Γεώργιος Σκούφος
* Εμμανουήλ Κουτσικάρης
* Περικλής Ζαχαρίτσας
* Παναγής Κυριακός
* Δημήτριος Σούτσος
* Θρασύβουλος Παπαλεξανδρής
* Τιμολέων Φιλήμων
* Μιχαήλ Μελάς
* Δημήτριος Σηλυβριώτης
* Λάμπρος Καλλιφρονάς
* Σπυρίδων Μερκούρης
 |
|  |
| 20ός αιώνας | 
* Σπυρίδων Μερκούρης
* Εμμανουήλ Μπενάκης
* Γεώργιος Τσόχας
* Σπυρίδων Πάτσης
* Κώστας Κοτζιάς
* Αμβρόσιος Πλυτάς
* Κωνσταντίνος Μέρμηγκας
* Άγγελος Γεωργάτος
* Αριστείδης Σκληρός
* Ιωάννης Πιτσίκας
* Δημήτριος Σκουζές
* Αντώνιος Ραγκούσης
* Κωνσταντίνος Νικολόπουλος
* Κωνσταντίνος Δεληγιάννης
* Παυσανίας Κατσώτας
* Φωκίων Θεοδωρόπουλος
* Αλέξανδρος Μαγρίπλης
* Άγγελος Τσουκαλάς
* Ιωάννης Παπακωνσταντίνου
* Γεώργιος Πλυτάς
* Δημήτριος Ρίτσος
* Κωνσταντίνος Δάρας
* Ιωάννης Παπαθεοδώρου
* Δημήτρης Μπέης
* Μιλτιάδης Έβερτ
* Νικόλαος Γιατράκος
* Αντώνης Τρίτσης
* Λεωνίδας Κουρής
* Δημήτρης Αβραμόπουλος
 |
|  |
| 21ος αιώνας | 
* Δημήτρης Αβραμόπουλος
* Ντόρα Μπακογιάννη
* Θεόδωρος Μπεχράκης
* Νικήτας Κακλαμάνης
* Γεώργιος Καμίνης
* Γιώργος Μπρούλιας
* Κώστας Μπακογιάννης
* Χάρης Δούκας
 |
|  |
| 
1εκτελών χρέη δημάρχου |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 621158790627838851402
* **ΕΒΕ**: 35944

 |

 |